CELEX: 22019D2051
Language: lt
Date: 1518134400000
Title: 2018 m. vasario 9 d. EEE jungtinio komiteto sprendimas Nr. 15/2018, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/2051]

12.12.2019   
               
               
                  LT
               
               
                  Europos Sąjungos oficialusis leidinys
               
               
                  L 323/29
               
            
         EEE JUNGTINIO KOMITETO SPRENDIMAS
         Nr. 15/2018
         2018 m. vasario 9 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/2051]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     Į EEE susitarimą turi būti įtraukta 2017 m. rugpjūčio 7 d. Komisijos deleguotoji direktyva (ES) 2017/1975, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį leidžiama naudoti spalvą keičiančiuose vaizdavimo sistemų šviesos dioduose (1), su pataisymais, padarytais OL L 285, 2017 11 1, p. 32;
                  
               
                     (2)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XV skyriaus 12q punktas (Europos Parlamento ir Tarybos direktyva 2011/65/ES) papildomas šia įtrauka:
            
                        „—
                     
                     
                        
                           32017 L 1975: 2017 m. rugpjūčio 7 d. Komisijos deleguotoji direktyva (ES) 2017/1975 (OL L 281, 2017 10 31, p. 29) su pataisymais, padarytais OL L 285, 2017 11 1, p. 32.“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Deleguotosios direktyvos (ES) 2017/1975 su pataisymais, padarytais OL L 285, 2017 11 1, p. 32, tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2018 m. vasario 10 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. vasario 9 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 281, 2017 10 31, p. 29.
         
            (*1)  Konstitucinių reikalavimų nenurodyta.